|  Supraslio stačiatikių vienuolynas |
| --- |
|  |
| **Dekanatas** | Balstogės stačiatikių dekanatas |
| **Savivaldybė** | Supraslio valsčius |
| **Gyvenvietė** | Supraslis |
| **Statybinė medžiaga** | mūras |
| **Pastatyta** | 1503 m. |
| **Stilius** | renesansas |

|  |  |
| --- | --- |
|  | **Vikiteka: Supraslio stačiatikių vienuolynas** – vaizdinė ir garsinė medžiaga  |

**Supraslio stačiatikių vienuolynas** (lenk. *Monaster Zwiastowania Przenajświętszej Bogurodzicy w Supraślu*) – stačiatikių vienuolynas, esantis Supraslio mieste. Vienuolynas pastatytas XVI a. amžiuje. Vienuolynas priklauso Lenkijos stačiatikių bažnyčiai, Supraslio Šv. Apaštalo Jono parapijai. Tai vienas iš 6 stačiatikių vyrų vienuolynų Lenkijoje.

Istorija
--------

Vienuolyno statybos prasidėjo XVI a. amžiuje, statybų idėjos autoriai buvo Lietuvos Didysis Kunigaikštis Aleksandras Chodkevičius ir stačiatikių vyskupas Josifas Soltanas. Vienuolyno įkurimo aktą apie 1500 m. pasirašė karalius Aleksandras Jogailaitis. 1501 m. šioje vietovėje pastatyta pirmoji medinė cerkvė. Po dvejų metų buvo pastatyta mūrinė cerkvė. 1516 m. cerkvė buvo pašventinta ir vėliau išplėsta. Vienuolynas tapo religijos ir kultūros centru, 1557 m. vienuolyno bibliotekoje buvo apie 200 knygų. Vienuolynas bendradarbiavo su Kijevo Pečersko Lavra vienuolynu ir Atono stačiatikių vienuolynu. 1598 m. naujuoju vienuolyno vadovu tapo Adomas Ipatijus Pociejus. 1609 m. vienuolynas buvo vienas iš pirmųjų, kuris priemė Bresto uniją ir po kelerius metus trukusių ginčų dėl religinės priklausomybės 1614 m. galutinai atiteko unitams. XVII a. pabaigoje vienuolyne pradėtos spausdinti knygos rusėnų, lenkų ir lotynų kalbomis. 1797–1809 m. vienuolynas buvo Supraslio stačiatikių vyskupijos centru. 1824 m. vienuolyną perėmė Rusijos stačiatikių bažnyčia. I pasaulinio karo metu visi vienuoliai pasitraukė į Rusijos imperiją kartu su savimi išsivežė ir *Supraslio Dievo Motinos* ikoną. Tarpukariu vienuolyne įsikūrė vienuoliai saleziečiai. 1939–1941 m. sovietai nusiaubė vienuolyną. 1944 m. besitraukianti vokiečių kariuomenė susprogdino *Dievo Gimimo cerkvę*. Nuo 1945 m. iki 1980 m. vienuolyne veikė žemės ūkio mokykla. Apie 1980 m. vienuolynas buvo gražintas stačiatikių bendruomenei. Nuo 1985 m. pradėta atstatinėti *Dievo Gimimo cerkvė*. 2004 m. rugsėjo 16 d. buvo įkurta Supraslio stačiatikių akademija.

Vienuolynas garsėjo knygų rašymo ir perrašinėjimo mene istorinėje Lietuvoje. 1823 m. vienuolyne surastas Supraslio kodeksas – X a. pabaigos senosios slavų kalbos raštijos paminklas.

Vienuolyno pastatai
-------------------

* *Dievo Gimimo cerkvė* pastatyta (1503–1511) m. susprogdinta 1944 m. atstatinėjama nuo 1985 m. renesanso architektūros stiliumi, architektas Michał Bałasz;
* *Archimandritų rūmai* (1635–1655) m. – rūmuose įsikūręs Supraslio Ikonų muziejus;
* Vienuolyno pastatas (XVII a.-XVIII a.);
* *Vartai-Varpinė* (1752 m.);
* *Šv. Jono Teologo cerkvė (1888 m.).*

* Dievo Gimimo cerkvė*Dievo Gimimo cerkvė*
* Dievo Gimimo cerkvės vidus*Dievo Gimimo cerkvės* vidus
* Dievo Gimimo cerkvės vidus*Dievo Gimimo cerkvės* vidus
* Dievo Gimimo cerkvės vidus*Dievo Gimimo cerkvės* vidus
* Vartai-VarpinėVartai-Varpinė
* VienuolynasVienuolynas
* Vartai-VarpinėVartai-Varpinė
* Archimandritų rūmaiArchimandritų rūmai
* Vienuolyno sodasVienuolyno sodas
* Renesansinės ikonostos Dievo Gimimo cerkvėje 1941 m.Renesansinės ikonostos *Dievo Gimimo cerkvėje* 1941 m.
* VienuolynasVienuolynas
* VienuolynasVienuolynas

Šaltiniai
---------

1. ↑  Dailidžių Supraslio kultūra lietuviškumo ir rusiškumo perspektyvoje *aidai.eu*

Nuorodos
--------

* Vienuolyno tinklalapis (lenk.) Archyvuota kopija 2012-12-22 iš Wayback Machine projekto.
* Seminarijos tinklalapis (lenk.) Archyvuota kopija 2012-06-25 iš Wayback Machine projekto.
* Virtualus pasivaikščiojimas po vienuolyną Archyvuota kopija 2012-02-22 iš Wayback Machine projekto.

Literatūra
----------

* Aleksander Siemaszko, Malowidła ścienne cerkwi Zwiastowania w Supraślu. Rekonstrukcja programu ikonograficznego, „Prace z Historii Sztuki", 21 (1995), s. 13-64, il. 1-55.